образовни профил

ТЕХНИЧАР ОБЛИКОВАЊА НАМЕШТАЈА И ЕНТЕРИЈЕРА

Критеријуми оцењивања за предмет

Дизајн – други и трећи разред

Модули: Старе цивилизације, Стилови у обликовању намештаја и ентеријера, Модерна уметност

1.Оцену недовољан (1) добија ученик који не испуњава критеријуме за оцену довољан (2) и не показује заинтересованост за сопствени процес учења нити напредак у цртању, односно нема урађене цртеже, нема прибор за рад и уредну свеску.

2. Оцену довољан (2) добија ученик који је у стању да препознаје градиво лекција и уме да искаже појединости у оквиру одређеног садржаја које су ученици до тада прешли, уме цртежом да прикаже стилски намештај, има прибор за рад и уредну свеску.

3. Оцену добар (3) добија ученик који је у стању да препознаје, разуме и самостално објашњава основне појмове у оквиру одређеног садржаја из градива лекција које су ученици прешли, квалитетно приказује цртежом стилски намештај , има прибор за рад и уредну свеску.

4. Оцену врло добар (4) добија ученик који је устању да разуме и самостално објашњава сложене појмове у оквиру одређеног садржаја из градива лекција које су ученици прешли, да самостално истражује са одређеним резултатом у тој области, да квалитетно приказује цртежом стилски намештај са елементима естетике, има прибор за рад и уредну свеску.

5. Оцену одличан (5) добија ученик који је у стању да разуме и самостално објашњава и критички разматра сложене садржинске целине из градива лекција које су ученици прешли, да примењује знања у сложеним и непознатим ситуацијама, да самостално истражује са одређеним резултатом у тој области, да квалитетно и самостално приказује цртежом стилски намештај са израженим елементима естетике, има прибор за рад и уредну свеску.

Модули: Индустријски дизајн – стваралачка дисциплина,

Методологија индустријског дизајна

1. Оцену недовољан (1) Недовршен рад (пројекат дизајна, цртеж) може се оценити недовољном оценом. Недовршен рад значи да се на њему не налазе сви елементи, пројекције, перспективни приказ, по потреби макета или да рад није одговорио на задату тему без обира на сталне сугестије и помоћ наставника, нема прибор за рад и уредну свеску.

2. Оцену довољан (2) добија ученик који није успео да прикаже повезаност форме и садржаја при дизајнирању предмета, а цртеже, пројекције и перспективни приказ су задовољавајући, уз сталне сугестије и помоћ наставника, има прибор за рад и уредну свеску.

3. За оцену добар (три) потребно је да ученик делимично прикаже повезаност форме и садржаја при дизајнирању предмета. Потребно је да уз помоћ наставника уради цртеже,односно пројекат са свим елементима, пројекције, перспективни приказ, по потреби макету, има прибор за рад и уредну свеску.

4. За оцену врло добар (четири) потребно је да ученик прикаже повезаност форме и садржаја при дизајнирању предмета. Потребно је да самостално уради цртеже,односно пројекте са свим елементима без грешке, по потреби макету, има прибор за рад и уредну свеску. Потребно је да карактер предмета буде препознатљив. Естетски утисак је изражен у мањој мери.

5. За оцену одличан (пет) потребно је да ученик на оригиналан начин прикаже цртежом, пројектом узајамну повезаност форме и садржаја при дизајнирању предмета. Потребно је да самостално уради цртеже,односно пројекте са свим елементима без грешке, има прибор за рад и уредну свеску. Такође цртежи односно пројекти треба да поседује квалитетну линију и изражен естетски утисак, а по потреби квалитетну макету.